Diari Oficial de la Generalitat Valenciana


Sumari del DOGV 5061, del 01-08-2005 (2005/8371)

RESOLUCIÓ de 4 de juliol de 2005, del conseller d'Empresa, Universitat i Ciència, per la qual s'autoritza la posada en funcionament dels ensenyaments conduents a l'obtenció d'un títol oficial a la Universitat Miguel Hernández d'Elx.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5061

Data del DOGV
:   01-08-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/8371


Data del document
:   04-07-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * Universitat Miguel Hernández
    * títol d'estudis
    * legislació
    * universitat

RESOLUCIÓ de 4 de juliol de 2005, del conseller d'Empresa, Universitat i Ciència, per la qual s'autoritza la posada en funcionament dels ensenyaments conduents a l'obtenció d'un títol oficial a la Universitat Miguel Hernández d'Elx. [2005/X8371]
  
El Decret 212/2004, de 8 octubre, del Consell de la Generalitat, va autoritzar l'ampliació dels ensenyaments a la Universitat Miguel Hernández d'Elx, per a implantar ensenyaments universitaris conduents a l'obtenció del títol oficial de llicenciat en Ciències de l'Activitat Física i de l'Esport.
  
Per acord del Consell de Coordinació Universitària de 15 de desembre de 2004, es van homologar les plans d'estudis conduents a l'obtenció del títol de llicenciat en Ciències de l'Activitat Física i de l'Esport.
  
Per acord del Consell de Ministres de 8 d'abril de 2004, es va homologar el títol de llicenciat en Ciències de l'Activitat Física i de l'Esport. Posteriorment es van publicar els plans d'estudis corresponents en el Boletín Oficial del Estado, per Resolució de 28 d'abril de 2005, de la Universitat Miguel Hernández d'Elx.
  
D'acord amb el que disposa l'article 35 apartat 4 de la Llei 6/2001, de 21 de desembre, d'Universitats; l'article 16 apartat 4 del Reial Decret 557/1991, de 12 d'abril, sobre creació i reconeixement d'universitats i centres universitaris i fent ús de les atribucions conferides per l'article 35 de la Llei de Govern Valencià, resolc:
  
Primer
  
Autoritzar la Universitat Miguel Hernández d'Elx la posada en funcionament dels ensenyaments conduents a l'obtenció del títol oficial de llicenciat en Ciències de l'Activitat Física i de l'Esport, organitzades per la facultat de Ciències Socials i Jurídiques al campus de la ciutat d'Elx.
  
Segon
  
D'acord amb l'aparta 5 de l'article 35 de la Llei Orgànica 6/2001, de 21 de desembre, d'Universitats, transcorregut el període d'implantació dels plans d'estudis autoritzats, la Universitat Miguel Hernández d'Elx ha de sotmetre a l'avaluació de l'Agència Nacional d'Avaluació de la Qualitat i Acreditació el desplegament efectiu dels corresponents ensenyaments.
  
La present resolució té efectes des de l'endemà de la publicació en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, reguladora de la Jurisdicció Contenciosa Administrativa, la present resolució que esgota la via administrativa i contra la qual es pot interposar amb caràcter potestatiu recurs de reposició o plantejar directament recurs contenciós administratiu, en els terminis i davant l'òrgan que s'indica a continuació:
  
a) El recurs de reposició s'ha d'interposar davant el conseller d'Empresa, Universitat i Ciència, en el termini d'un mes comptador des de l'endemà de la publicació.
  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació.